open-index/open-wikipedia-markdown huggingface dataset:
Jul Låg

**Jul Låg** () var ein norsk landbruksforskar som særleg interesserte seg for jordsmonn. Han var professor i jordbotnlære ved Noregs landbrukshøgskule 1949–85, og var rektor her 1968–71. 

## Liv
Låg var fødd i Flesberg i Buskerud, og voks opp på garden Låg nordre.
Etter å ha jobba som gardsarbeidar i nokre år tok han graden cand. agric. ved Noregs landbrukshøgskule med den framifrå hovudgraden 1,11. Han studerte også geologi ved Universitetet i Oslo (1942-43).
I 1949 tok han graden Dr.agric. med ei avhandling om opphavsmaterialet for morenedekka på Austlandet.

Frå 1949 til 1985 var Jul Låg professor ved NLH. Han var også leiar av Institutt for jordbunnslære med Statens Jordundersøkelse frå 1040 til 1980.

Frå 1968 til 1971 var Låg rektor ved NLH, medan han var prorektor i periodane 1958–62 og 1966–68.

Låg blei internasjonalt kjend for arbeidet sitt for å finna talmessige uttrykk for verknaden av jordsmonndannande faktorar, over eigenskapane og produksjonsevna til jordsmonnet og over fordeling av plantesamfunn. Han arbeidde også med geomedisin. Han skreiv mellom anna *Jordsmonnet som vi lever av* (1965), *Berggrunn, jord og jordsmonn* (1979), *Jordvern som likevel lønner seg* (1983).

Jul Låg blei medlem av Det Norske Videnskaps-Akademi i 1953, og verka som preses her frå 1976 til 1984.
Han var også medlem i ei rekkje råd og utval, som Det Kongelige Norske Videnskabers Selskap frå 1984, svenske Kungliga Skogs- och Lantbruksakademien frå 1966, finske Suomalainen Tiedeakatemia frå 1976 og Det Kongelige Danske Videnskabernes Selskab frå 1982.
Han var formann i styret for seksjon 1 i Nordiske Jordbruksforskeres Forening 1957–59 og 1972–79, internordisk utvalg for geomedisinsk forskning 1978–84, Norges landbruksvitenskapelige forskningsråd (NLVF) 1972–73, i Forskningsrådenes samarbeidsutvalg 1972–73 og Nordisk Kontaktorgan for Jordbrugsforskning 1972–74.

## Prisar og utmerkingar
* 1970: Kommandør av den islandske Falkordenen
* 1974: Copernicus-medaljen
* 1984: Ridder av 1. klasse av St. Olavs Orden 

## Kjelder
29. strategiske missildivisjon

**29. strategiske missildivisjon** er ein russisk missildivisjon underlagd 33. strategiske rakettarmé, og staben er lagd til byen Irkutsk   

## Våpen

Divisjonen har den mobile SS-25 som våpen.

## Historie
**29. strategiske missildivisjon** vart sett opp på basis av 85. ingeniørbrigade i 1951, som den gongen var i Baltikum. Overføringa til Irkutsk fann stad i 1986.
13. strategiske missildivisjon

**13. strategiske missildivisjon** (russisk *13-я ракетная Оренбургская Краснознамённая дивизия*) er ein russisk missildivisjon i Dombarovskj, underlagt 31. strategiske rakettarmé til vanleg kjend som Jasnyj, ein lukka by (ZATO) i Komaroskij kommune i Orenburg oblast.

Våpenet er dei tunge missila SS-18 i siloar. 

## Historie
Divisjonen vart sett opp i 1964. Landsbyane kring fanst ikkje då, men ei gruve som vart kalla Orenburgasbest.  

I 1992 hadde divisjonen desse regimenta:
* 621. missilregiment
* 368. missilregiment
* 206. missilregiment
* 494. missilregiment
* 175. missilregiment
* 495. missilregiment
* 774. missilregiment
* 767. missilregiment
* 252. missilregiment
* 565. missilregiment
I 1995—1996 vart 495. og 252. regiment nedlagde.
Multilaterasjon

**Multilaterasjon** er ein berekningsmetode for å lokalisere eit objekt nøyaktig gjennom å måle skilnader i tida eit signal kjem fram på. Ein kan til dømes bruke det med ei radiobølge som vert send frå eit objekt og motteke av tre eller fleire mottakarar.  Metoden kan òg nyttast til å lokalisere ein mottakar gjennom å måle skilnaden i tida signal frå tre eller fleire synkroniserte sendarar kjem fram på.

## Sjå òg
* Triangulering
* Trilateration
* Global Positioning System (GPS)

## Kjelder

**Denne artikkelen bygger på «[[:sv:Multilateration|Multilateration]]» frå ,  den 18. mars 2017.*
Atle Lyngstad Ness

**Atle Lyngstad Ness** () er ein norsk journalist og forfattar.  Han er journalist  i avisa Firda, og har tidlegare arbeidd i Sogn Dagblad.  Han bur i Fjaler i Sogn og Fjordane.
## Bibliografi
### Bøker
* 
* 
* 
* 
* 
* 
* 
### I tidsskrift - eit utval
* Lokalhistoriske artiklar Sogn og Fjordane
## Kjelder
*
Orphir

**Orphir** (norrønt **Jorfjara/Orfjara**) er eit sokn og ein tettstad på Mainland i Orknøyane. Det ligg rundt 14 km sørvest for Kirkwall. Orphir omfattar eit kystområde på rundt 11 * 5½ km der ein mellom anna finn øyane Cava og Holm of Houton. Eit høgdedrag ved kysten er Houton Head på 91 moh., men elles er kystområdet helst flatt. Lengre inn stig landet i dalar og åsar til rundt 210 moh.

Hall of Clestrain er ein tidlegare hovudbygning i området. Det finst også ruinar av Earl Paul's Palace (Jarl Pål-slottet), kapell frå før reformasjonen, Round Kirk  og fleire gravhaugar.

## Kjende folk frå Orphir
* John Rae (1813–1893), utforskar av kanadisk Arktis, fødd i Hall of Clestrain 
* Henry Halcro Johnston, botanikar and rugby union-spelar
* Margaret Manson Graham (1860-1933), misjonærsjukepleiar i Nigeria, var fødd i Orphir

## Kjelder


**Denne artikkelen bygger på «[[:en:Orphir|Orphir]]» frå ,  den 17. februar 2017.* 
*** oppgav desse kjeldene:*
***Wilson, Rev. John *The Gazetteer of Scotland* (Edinburgh, 1882) Published by W. & A.K. Johnstone


## Bakgrunnsstoff
6. armé frå Russland

**6. armé** eller **6. kombinerte armé** (russisk **6-я общевойсковая Краснознамённая армия**) er ein styrke på operasjonelt nivå med hovudkvarter forlagt til Agalatovo i Leningrad oblast i Vestre militærdistrikt i Russland.

## Samansetjing av arméen

Militær kommando og kontroll
* 28. kommandoplass for luftvern, til St. Petersburg 
* 95. kommando- og kontrollbrigade forlagt til Gorelovo flyplass 
* 132. sambandsbrigade forlagt til Agalatovo
* 106. stasjon for hemmeleg samband forlagt til St. Petersburg
* 135. avdeling for teknisk kontroll forlagt til St. Petersburg
* 132. etterretningssenter forlagt til Tsjornaja Retsjka
Manøverelement:
* 138. motoriserte infanteribrigade forlagt til Kamenka i Vyborg rajon i Leningrad oblast
* 25. motoriserte infanteribrigade forlagt til Vladimirskij Lager
* 4. motoriserte infanteribrigade forlagt til Petrozavodsk

Militær eldstøtte på operasjonelt kommandonivå.
* 26. bakke-til-bakke missilbrigade, forlagt til Luga i Leningrad oblast   
* 9. artilleribrigade forlagt til Luga i Leningrad oblast  
* 268. artilleribrigade forlagt til Pusjkin i Leningrad oblast
* 5. luftvernbrigade, forlagt til Lomonosov og Gorelovo flyplass

Anna støtte
* 6. ABC-vernregiment forlagt til Sapjornoje
* 10. sjølvstendige ABC-vernbataljon, forlagt til Sertolovo 
* 30. ingeniørregiment, Kerro

Militær logistikk
*51. forsyningsbrigade forlagt til St. Petersburg

## Kjelder
Knut Torstensen Sjøli

**Knut Torstensen Sjøli** () var ein norsk bygnings-handverkar og politikar frå Sand sokn i Nord-Odal. Han representerte Arbeidarpartiet på Stortinget frå 1916 til 1945.

Sjøli var son til ein gardbrukar og tømrar. Også han tok opp tømraryrket og arbeidde som bygnings-handverkar frå femtenårsalderen. Han melde seg inn i Arbeidarpartiet i Hedmark og vart engasjert i politikken i Nord-Odal. Frå 1907 var han heradsstyremedlem i 30 år. Ein periode var han også varaordførar. Han var mellom anna med i skulestyret, helserådet, soknerådet, overlikningsnemnda og den kommunale gjeldskomiteen. Dessutan var han medlem i styra til det lokale elektrisitetsverket og i Tuberkulosehjemmet. Han var i si tid også medlem av Hedmark fylkesskattestyre og varamann til Riksskattestyret.

Sjøli vart vald inn på Stortinget hausten i 1915, som representant frå einmannskrinsen Vinger og Odalen, attvald 1918. Frå 1922 var han stortingsrepresentant for valkrinsen Hedmark, etter at valordninga var lagd om. Etter at Arbeidarpartiet vart sprengt i to i 1923, slutta store delar av tidlegare DNA-veljarar i Hedmark opp om det nye Norges Kommunistiske Parti. Dermed hamna Sjøli på varamannsplass ved Stortingsvalet 1924, og møtte på Tinget nokre få dagar i 1926-sesjonen og til saman tre veker i 1927. Gjennom stortingsvalet 1927 kom han inn att på Stortinget. Sidan vart han attvald i 1930, 1933 og 1936, og var såleis stortingsmann heilt til 1945. På Stortinget var Sjøli medlem 1916-18 i Justiskomite nr 2, 1919-21 i Universitets- og fagskulekomiteen, 1922-24 og 1928-30 i Justiskomiteen, 1931-36 i Protokollkomiteen og 1937-45 i Kommunalkomiteen.

## Kjelder
*
Job Bødtker

**Job Dischington Bødtker** () var ein norsk embetsmann og stortingsmann, fødd i Skogn i Nord-Trøndelag. Han representerte Tønsberg på Stortinget i tida 1865-76.

Bødtker var son til oberst i kavaleriet. Sjølv vart han student frå Møllers institutt i Christiania i 1835, og cand.jur. 1840. Han arbeidde i Kyrkjedepartementet frå 1842 til 1853, fyrst som kopist, seinare fullmektig og til sist byråsjef. Etter åtte år som fut Namdalen, fekk han i 1861 byfutembetet i Tønsberg, ei stilling han hadde i fjorten år.

Ved stortinga 1865-66, 1868-69, 1871-73 og 1874-76 vart Bødtker kåra til å representere bykrinsen Tønsberg på Stortinget. Alle stortingsesjonane var han med i Næringskomite nr 2, frå 1871 til -76 som formann i komiteen. Elles var han i 1865-66 sekretær i Komiteen om hjelpekyrkje i Trondheim, 1872-73 medlem i Trykkekomiteen, 1874-75 i Valomiteen og 1875-76 i Røysterettskomiteen. Valbolken 1874-76 hadde han også plass i Lagtinget.

Bødtker var med i tre kongelege kommisjonar; om skulelova i 1871, om utskiping i 1878, og om embetsgardar 1882-88. Han var formann i utskipings-kommisjonen.

Frå 1875 var Bødtker sorenskrivar i Nedre Romerike. 

Han var gift med Fredrikke Sophie Sejersted (1825–1892). Ei av døtrene hans, Frederikke Dorothea (1853–1919), gifta seg med seinare statsminister Francis Hagerup.

Bødtker døydde i Fet i Akershus.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Alf Bjørnø

**Alf Martin Bjørnø** () var ein norsk skogsarbeidar og politikar frå Brunlanes i Vestfold. Han representerte Arbeidarpartiet og Vestfold fylke på Stortinget frå 1973 til 1985.

Bjørnø var son til ein gardbrukar. Sjølv var han skogsarbeidar 1940-44 og anleggsarbeidar 1944-46. Sidan 1946 arbeidde han ved Treschow-Fritzøe, dei fire fyrste åra i skogen, sidan 1950 som maskinførar.

I lokalpolitikken var Bjørnø medlem i Brunlanes heradsstyre den lange perioden 1952-75. Frå 1960 til -71 var han formann i Teknisk utval i Brunlanes.

Bjørnø vart vald til stortingsrepresentant frå Vestfold i 1973, attvald ved dei neste to stortingsvala. Gjennom sine tolv år på Tinget var han medlem 1973-77 i Landbrukskomiteen, 1977-81 i Sjøfarts- og fiskerikomiteen og 1981-85 sekretær i Sjøfarts- og fiskerikomiteen. Frå 1981 var han med både i Arbeidarpartiet sitt internasjonale utval og han var formann i partiet sitt fiskeriutval.

Frå 1973 var Bjørnø medlem i landsstyret og forbundsstyret i Norsk Skog- og Landarbeiderforbund.

## Kjelder
*Stortingsbiografi
Super Mario Odyssey

***Super Mario Odyssey*** er eit tredimensjonalt plattformspel som er utvikla av Nintendo EAD Tokyo til spelkonsollen Nintendo Switch. Spelet går føre seg i ulikt tematiserte opne verder som Mario kan utforske, på same vis som i *[[Super Mario 64]]* til Nintendo 64 og *[[Super Mario Sunshine]]* til Nintendo GameCube. I *Super Mario Odyssey* kan Mario kaste hatten sin som ein bumerang. Hatten kan brukast som springbrett til å nå nye område, eller til å ta kontroll over andre figurar og objekt i spelet. *Super Mario Odyssey* vart gjeve ut 27. oktober 2017.

## Kjelder

## Bakgrunnsstoff
*Offisiell nettstad
20. gardearmé

**20. gardearmé** er eit operasjonelt nivå i Vestre militærdistrikt i den russiske hæren, med OSK Vest som den operasjonelt-stragegiske kommandoen i Russland i krigstid. Historia skriv seg attende til Sovjetunionen, men i moderne Russland vart arméen sett opp i samband med ny struktur frå 2010. 

## Historie
Hovudkvarteret vart fyrst etablert i Mulino i Nizjegorod oblast, men vart i 2015 flytta til Voronezj.

144. motoriserte infanteridivisjon vart i 2017 sett opp av mellom anna tre brigadar:
*23. motoriserte infanteribrigade med hovudkvarter i Valujki i Belgorod oblast‎
*28. motoriserte infanteribrigade med hovudkvarter i Klintsy i Brjansk oblast

## Samansetjing

Samansetjinga av arméen i byrjinga av 2017 er

*Militærstaben. Forlegningen er i byen Voronezj.
*9. kommando- og kontrollbrigade (frå byen Voronezj)

*Manøverelement
:*1. stridsvognbrigade (tidlegare 10. stridsvogndivisjon, forlegningen er Bogutsjar)
:*144. motoriserte infanteridivisjon forlagt til Jelnja
:*3. motoriserte infanteridivisjon forlagt til Bogutsjar
*Eldstøtte
:*236. artilleribrigade med hovudkvarter i Kolomna i Moskva oblast
:*49. luftvernbrigade med hovudkvarter i Krasnyj Bor i Smolensk oblast
:*53. luftvernbrigade med hovudkvarter i Kursk i Kursk oblast
:*448. bakke-til-bakke missilbrigade med hovudkvarter i Kursk i Kursk oblast
*Logistikk

:*152. forsyningsbrigade forlagt til Liski

## Sjå òg
*Militærstab
*operasjonelt nivå
:*Militær eldstøtte 

## Referansar
Marianne Furevikstrand

**Marianne Furevikstrand** () er oppvaksen i Askvoll og bur i Holmedal i Sogn og Fjordane.  Ho er utdanna avisjournalist og har i tillegg studert samanliknande politikk, historie og nordisk.  Ho arbeidde i avisa Firda før ho starta sitt eige firma, Bygdeavisene, i 2008.  Ho er bladstyrar for tre bygdeaviser ved Dalsfjorden.

I 2014 gav ho ut boka *Den hersens brua : 100 års kamp om Dalsfjordsamarbeidet*.
## Bibliografi
### Bøker
* 
## Kjelder
*
Krasnyj Bor

**Krasnyj Bor** er ein landsby og populært område for rekreasjon og kvile i Smolensk oblast, vest for Smolensk i Russland. Landsbyen har jernbanestasjon.

## Kjelder

* Сайт санатория «Красный Бор» 
* Светлана Савенок. «Медвежью берлогу» не отрыли, тему закрыли
* Данные Мюнхенского архива о Беренхалле — аннотация статьи в газете «Рабочий Путь» (Смоленск), № 243, октябрь 2003 
* Дмитрий Волобуев. След Гитлера под Смоленском. — журн. Nexus, № 6, 2005
Lykkesmeden

***Lykkesmeden*** var eit norsk blad som vart gitt ut av Sparebankforeningen. Det vart delt ut gratis til norske skolebarn. Bladet kom ut på 1950- og 1960-talet og seinare.

## Kjelder
Pentapolis

**Pentapolis** (frå gresk πέντε (*pente*), «fem», og πόλις (*polis*), «by(-stat)») er ei geografisk og/eller institusjonell gruppering av fem byar. I antikken ville slike grupperingar truleg koma til av politiske, kommersielle og militære årsaker, noko som skjedde seinare med dei engelske Cinque Ports (fem hamnar).

## Historiske døme
* I det heilage landet viste nemninga i Septuagintas Visdomsbøker, x, 6, til regionen der det var fem byar: Sodoma, Gomorra Soar (Segor, Zoara/Zoar eller Bela) Adma og Sebojim. Desse sameinte seg for å stå imot ein invasjon frå Kedor-Laomer, kongen av Elam. Fire av dei blei kort tid etter fullstendig øydelagde.
*I Italia var det: 
**Først, ein pentapolis som omfatta Ravenna, Forlì, Forlimpopoli, Classe og Caesarea
**Seinare, det mellomalderske hertugdømet Pentapolis ved austkysten av Adriahavet, aust for Toscana og nord for hertugdømet Spoleto, inkludert hamnebyane (frå vest til aust) Rimini, Pesaro, Fano, Senigallia og Ancona. Det var ein del av kjernen av det bysantinske eksarkatet Ravenna. Etter at eksarkatet hadde falle blei det omgjort til *marca Anconitana*. 
* Filistinske pentapolis i Midtausten: Ashkelon, Ashdod, Ekron, Gat og Gaza
* Doriske pentapolis: Kos, på øya av same namn i Egearhavet; Knidos i Karia, Lindos, Ialysos og Kamiros, dei tre sistnemnde på øya Rodos. Om ein tek med Halikarnassos, også i Karia, blir det rekna som eit *hexapolis*, eit samband av seks byar.
* Pontiske pentapolis: Apollonia, Callatis, Mesembria, Odessos og Tomis, alle i Euxeinos Pontos (kysten av Svartehavet).
*Vestlege pentapolis: De fem greske koloniane som kom til å bli i den romerske provinsen Libya Superior, den vestlige delen av Kyrenaika (i dag Libya) inntil Diokletians reform i 296. Den viktigaste byen var Kyrene, og byhamna Apollonia, Ptolemais (den neste hovudstaden etter at Kyrene blei øydelagd av eit jordskjelv), Barca (den seinare arabiske provinshovudstaden Barka), Berenice (dagens Benghazi); også kjend som *Pentapolis inferior* (*Nedre Pentapolis*). Dette er den pentapolisen som er referert til i den offisielle tittelen til den østortodokse patriarken av Alexandria og paven av den koptisk-ortodokse kyrkja.
* Cinque Ports i England – dei fem hamnebyane er Hastings, New Romney, Hythe, Dover, og Sandwich.

## Kjelder


**Denne artikkelen bygger på «[[:nb:Pentapolis|Pentapolis]]» frå ,  den 18. februar 2017.*
Kamenka

**Kamenka**  (russisk Ка́менка, finsk Kaukjärvenkylä) er ein militær garnison i Vyborgskij rajon i Leningrad oblast som husar 138. motoriserte infanteribrigade. Områda sør for garnisonen var under Andre verdskrigen ein del av Mannerheimlinja.
Vladimirskij Lager

**Vladimirskij Lager** er ein garnison i Pskov oblast, nær Strugi Krasnyje. Han husar mellom anna delar av 25. motoriserte infanteribrigade.

Vladimirskij Lager har ein jernbanestasjon som ligg på Petersburg–Warszawa-banen.
Ola O. Røssum

**Ola Olafsson Røssum** () var ein norsk agronom og politikar, fødd og død i Nord-Fron. Han representerte Oppland og Senterpartiet på Stortinget i tida 1969-81.

Røssum var son til ein gardbrukar i Kvam-sokna i Nord-Fron. Han tok eksamen ved landbruksskule i 1948 og skogbruksskule 1950. Åra 1952-54 var han kontrollassistent i Rakkestad i Østfold. Deretter studerte han 1956-59 til sivilagronom ved Norges landbrukshøgskole.

Sidan var Røssum eit års tid forskingsassistent ved NLH, før han i perioden 1960-65 var driftsplanleggar i Oppland Bondelag. Han tok over farsgarden Røssem i 1965 og dreiv han til 1998.

Etter å ha vore vararepresentant til Stortinget i perioden 1965–69, fekk Røssum fast plass på Tinget frå 1969. Med attval i 1973 og 1977 vart han verande stortingsrepresentant i tolv år. Dei fyrste åtte åra var han medlem i Kyrkje- og undervisningskomiteen, siste fireårsbolken var han nestformann i Landbrukskomiten, samt visepresident i Lagtinget. Røssum var politisk nestformann i Senterpartiet i åra frå 1977 til 1981.

## Kjelder
* Stortingsbiografi
Hans Kristian Hogsnes

**Hans Kristian Hogsnes** () var ein norsk pressemann og politikar, fødd og død i Tønsberg. Han representerte partiet Høgre på Stortinget i perioden 2001-05.

Hogsnes gjekk Tønsberg gymnas 1970–73 og Rønningen Folkehøgskole 1973/74. Frå 1975 til -81 var han journalist i Tønsbergs Blad, deretter arbeidde han 1981 i Høyres Pressebyrå og var så redaktør i Høyres Avis 1981–84. Eit langt tiår, 1984-95, var han nattredaktør og vaktsjef i Tønsbergs Blad.

Hogsnes var politisk aktiv i Unge Høgre. I tida 1976-87 var han medlem i Sem kommunestyre, varaordførar 1985–87, og skulestyreformann i Sem 1984–87. Frå 1988 var han medlem i Tønsberg kommunestyre til 2001, ordførar dei siste seks åra. Han var 1992-95 også medlem av fylkestinget i Vestfold.

Valperioden 2001-05 sat Hogsnes på Stortinget frå Vestfold fylke, der han var andre nestleiar i Kommunalkomiteen. Etter 2005 var han rådgjevar i kommunalpolitikk for partiet Høgre. Ved sidan av partipolitikk engasjerte Hogsnes seg mellom anna i kyrkjelege aktivitetar og i fråhaldssaka.

## Kjelder

**Denne artikkelen bygger på «[[:nb:Hans Kristian Hogsnes|Hans Kristian Hogsnes]]» frå ,  den 18. februar 2017.*
Per Erik Monsen

**Per Erik Monsen** () var ein norsk skulemann og politikar frå Sandefjord, som representerte Framstegspartiet og Vestfold fylke på Stortinget frå 1997 til 2005.

Monsen arbeidde ei tid ved Framnes mekaniske verksted i Sandefjord, før han åra 1974-77 utdanna seg på lærarskule. Frå 1978 var han lærar på Fevang skole i heimbyen, til dess han i 1997 vart vald til stortingsrepresentant.

Monsen engasjerte seg i lokalpolitikken frå midt på 1980-talet, mellom anna var han i tolv år nestleiar i bygningsrådet. Frå 1990 til 1997 var han varaordførar i Sandefjord. Ved stortingsvalet 1997 sikra han seg plass på Stortinget frå Vestfold, og vart attvald i 2001. Alle åtte åra på Tinget var han medlem i Finanskomiteen.

## Kjelder
*Stortingsbiografi
Lomonosov

**Lomonosov** er ein kommune i Leningrad oblast. Landsbyen Lomonosov er likevel innafor byen St. Petersburg sine grenser. Det finst ein liten garnison her, ein jernbanestasjon og ei hamn.

## Referansar
Sapjornoje

**Sapjornoje** (russisk skrift Сапёрное, finsk Valkjärvi)  er ein liten garnison og landsby i Leningrad oblast. Då området var finsk før andre verdskrigen heitte staden Valkjärvi.

## Referansar
Kerro

**Kerro** er ein liten landsby i Leningrad oblast midt på det Det karelske neset. Det finst delar ev eit ingeniørregiment der. Landsbyen heiter *Kieru* på finsk, frå den gongen området var finsk.

## Referansar
Mannerheimlinja

**Mannerheimlinja** var ei defensiv fortifikasjonslinje på Det karelske neset som Finland anla som ei forsvarslinje mot Sovjetunionen. Linja fekk, særleg av internasjonale journalistar, namn etter Carl Gustaf Mannerheim som var den finske øvstkommanderande. Nokon av den hardaste kampane i vinterkrigen vart utkjempa langs denne linja.

Dei første planane om ei forsvarslinje over Det karelske neset vart utarbeidd allereie under den finske borgarkrigen i 1918 av Carl Gustaf Mannerheim, men desse planane vart lagde til sides etter at Mannerheim gjekk av etter borgarkrigen.

Linja vart så anlagd på 1920- og 30-talet og strekte seg heile vegen frå Finskebukta til Ladoga.  Den var laga av rundt to hundre betongforsterka bunkerar for maskingevær.

I motsetnad til Maginotlinja og andre tilsvarande forsvarslinjer som hadde enorme bunkerar og andre konstruksjonar, utnytta Mannerheimlinja i første rekkje dei høva som låg i terrenget, som til dømes store tre, steinar etc, og utstrakt kamuflasje av menneskelaga installasjonar. Men hovudsakleg bestod Mannerheimlinja av skyttergravar og andre ordinære feltfortifikasjonar. Dei bunkerane som fanst, var stort sett ganske små og spreidde over store område, og linja hadde praktisk talt ikkje noko fast artilleri.

Under Vinterkrigen stansa linja den sovjetiske framrykkinga i to månader, til stor sovjetisk frustrasjon. Etter Vinterkrigen overdreiv difor den sovjetiske propagandaen og den offisielle krigshistoria Mannerheimslinja sin styrke for å forklara den svake sovjetiske innsatsen i angrepet mot denne.

Under framhaldskrigen hadde linja liten funksjon, både under den finske framrykkinga i 1941 og den russiske motoffensiven i 1944.

Området ligg no i Russland.

## Kjelder

**Denne artikkelen bygger på «[[:nb:Mannerheimlinjen|Mannerheimlinjen]]» frå ,  den 18. februar 2017.*  
 
## Bakgrunnsstoff
* Mannerheimlinjens webside 
* Engelsk web-side om Mannerheimlinjens historie
Tor Oftedal

**Tor Olav Oftedal** () var ein norsk journalist og politikar frå Sandnes i Rogaland, som åra 1969-80 representerte Buskerud og Arbeidarpartiet på Stortinget.

Oftedal var son til ein pressemann. Etter å ha gått handelsgymnas og vorte student i 1945, byrja han å arbeide som journalist i Stavanger-avisa 1ste Mai. Deretter var han i 1946-47 journalist i Forsvarets pressetjeneste i Oslo. Perioden 1947-54 var han tilsett ved Arbeidernes pressekontor, med fast arbeidsplass på Stortinget. Frå 1954 til 1969 jobba han i avisa Fremtiden i Drammen, dei siste fem åra var han redaktør i avisa.

Oftedal vart vald inn på Stortinget frå Buskerud og for Arbeidarpartiet i 1969, og deretter attvald to gongar. Sesjonane fram til 1977 var han med i Utanriks- og konstitusjonskomitéen, frå 1973 som formann i komiteen. 1977/78-sesjonen var han nestformann i Administrasjonskomitéen, sidan medlem i same komite til han døydde. Han var sjef i Riksrevisjonen i 1978-80.

## Kjelder
*Stortingsbiografi
Petter Furberg

**Petter Furberg** () var ein norsk arbeidar og stortingsrepresentant frå Sande i Vestfold. Han møtte på Stortinget i tida 1969 til 1981, vald for Arbeidarpartiet.

Furberg var son til ein garvar. Sjølv var han i 1941-42 jord- og skogbruksarbeidar i Sverige. Frå 1943 til 1946 arbeidde han i den norske handelsflåten. Etter radiotelegrafisteksamen i 1948 fekk han jobb på Jan Mayen i eitt år, 1949-50, også i 1957-58 var han Jan Mayen, då som styrar av stasjonen. Tida 1950-52 var han akkumulatorarbeidar, deretter tilsett ved Marinens hovedverft i Horten, der han var både støyperiarbeidar, kranførar og arbeidsstudiemann. Frå 1965 var han kalkulatør ved Marinens hovedverft.

Furberg var medlem av bystyret i Horten i tida 1953-71. Hausten 1969 vart han vald til å representere Vestfold fylke og Arbeidarpartiet på Stortinget. Gjennom to attval vart han verande tingmann i tolv år. Valbolken 1969-73 var han medlem i Landbrukskomitéen. Frå 1973 til 1981 hadde han sete i Justiskomitéen, som sekretær frå januar 1976 til september 1977 og nestformann oktober 1977 til februar 1981. Rokeringar då Gro Harlem Brundtland danna si fyrste regjering, førte til at han vart sekretær i same komite dei siste månadene på Stortinget.

Frå 1981 til 1990 var Furberg riksrevisor og leiar av Riksrevisjonen. Han døydde i Horten.

## Kjelder
*Stortingsbiografi
Rolf Ketil Bjørn

**Rolf Ketil Bjørn** () var ein norsk funkjsonær og stortingsrepresentant frå Kåfjord i Troms. Han representerte Sosialistisk Venstreparti på Stortinget frå 1989 til 1997.

Bjørn var delarving til det nord-norske eigedoms- og industriselskapet Ric Bjørn AS. Etter utdanning ved Bedriftsøkonomisk institutt i Oslo i 1962, arbeidde han to år i sals- og innkjøpsavdelinga til Gustaf Aspelin A/S i Oslo. Frå 1965 til 1989 var han tilsett på kontoret til Ric Bjørn AS i Tromsø, fyrst som salssjef, sidan som innkjøpssjef. 

Bjørn var medlem av Sosialistisk Folkeparti frå partiet vart danna i 1961. Frå 1989 møtte han på Stortinget frå Troms, vald for Sosialistisk Venstreparti, attvald i 1993. Alle åtte åra på Stortinger var han medlem i Forsvarskomiteen. Lokalt og nasjonalt arbeidde Bjørn for samarbeid mellom SV og Arbeidarpartiet, noko som vart retningsgivande for partiet sitt samarbeid med Arbeidarpartiet fram mot 2005, og i regjering etterpå.

## Kjelder

**Denne artikkelen bygger på «[[:nb:Rolf Ketil Bjørn|Rolf Ketil Bjørn]]» frå ,  den 19. februar 2017.*  
 

## Bakgrunnsstoff
*Biografi ved stortinget.no
Peter Syltebø

**Peter Ørger Pedersson Syltebø** () var ein norsk gardbrukar og stortingsmann frå Tresfjord i Romsdal. Han representerte Møre fylke og partiet Venstre på Stortinget i tida 1934-45.

Syltebø var son til ein gardbrukar. Han gjekk Romsdals amtsskule 1900/01 og Treiders handelsskule i Kristiania 1902/03. Frå 1903 til -09 arbeidde han på ei handelsforretning i Tresfjord. I 1909 tok han over eit gardsbruk på Øvstedal i Tresfjord, og dreiv dette sidan. Jamsides var han frå same året revisor i Vestnes Sparebank, eit yrke han hadde i lang tid.

Åra 1913-31 var Syltebø medlem i heradsstyret i Tresfjord, ordførar 1919-31. Han var formann i fylkesskulestyret i Møre og Romsdal frå 1930 til han vart avsett av NS-styret i juli 1942. Innsett att som fylkesskulestyre-formann i mai 1945.

Hausten 1933 vart Syltebø vald inn på Stortinget for Venstre, attvald i 1936. Den fyrste treårsbolken var han medlem i Skog- og vassdragskomiteen, frå 1937 var han med i Finans- og tollkomiteen. Frå 1936 var han medlem i hovudstyret til Noregs vassdrags- og elektrisitetsvesen.

## Kjelder
* 

## Bakgrunnsstoff
*Gravminne
Aust-Antarktis

**Aust-Antarktis** er den delen av Antarktis som ligg aust for Den transantarktiske fjellkjeda. Både den magnetiske og den geografiske Sørpolen ligg i Aust-Antarktis.

## Geografi
Aust-Antarktis utgjer om lag to tredelar av det antarktiske kontinentet. Den geografiske yttergrensa til området strekkjer seg frå Rosshavet til Weddellhavet, og nesten heile Aust-Antarktis ligg på den austlege halvkula. Størstedelen av Aust-Antarktis er dekt av isbrear og innlandsis, men det finst også isfrie fjellområde og oasar.

### Område
Aust-Antarktis kan delast inn i desse områda:
* Coats Land
* Dronning Maud Land
* Enderby Land
* Kemp Land
* Mac. Robertson Land
* Princess Elizabeth Land
* Wilhelm II Land
* Queen Mary Land
* Wilkes Land
* Adélie Land
* George V Land
* Oates Land
* Victoria Land

## Kjelder

**Denne artikkelen bygger på «[[:no:Øst-Antarktis|Øst-Antarktis]]» frå ,  den 19. februar 2017.*  
 
## Bakgrunnsstoff
* Kart over området
* Satellittbilde over Aust-Antarktis
* Oversiktskart over Øst-Antarktis (NASA)
Løparen Thomas Burke

**Thomas Edward Burke** () var ein amerikansk friidrettsutøvar som deltok i sprint. Han var med i dei første olympiske leikane som vart haldne i moderne tid i Aten i 1896. Burke vart olympisk meister to gonger; han vann både 100- og 400 meterfinalane.

## Kjelder

 

**Denne artikkelen bygger på «[[:no:Thomas Burke|Thomas Burke]]» frå ,  den 20. februar 2017.*
Lesley Ashburner

**Lesley Ashburner** () var ein amerikansk friidrettsutøvar som deltok i dei olympiske leikane 1904 i St. Louis.

Ashburner vann ein olympisk bronsemedalje i 110 meter hekk under leikane. Han kom på tredjeplass med tida 16,4 bak Frederick Schule som vann med 16,0 og sølvmedaljevinnaren Thaddeus Schideler med tida 16,3.

## Kjelder


**Denne artikkelen bygger på «[[:no:Lesley Ashburner|Lesley Ashburner]]» frå ,  den 20. februar 2017.*
Frederick Schule

**Frederick William Schule** () var ein amerikansk friidrettsutøvar som deltok i dei olympiske leikane i 1904 i St. Louis. Han tok gull på 110 meter hekk foran Thaddeus Schideler og Lesley Ashburner. 

Schule var også med på 200 meter hekk og kom på ein femteplass i øvinga.

## Kjelder
Rolf Furuseth

**Rolf Furuseth** () var ein arbeidar og stortingsrepresentant frå Vestre Toten i Oppland. Han møtte på Stortinget for Arbeidarpartiet i tida 1969-81.

Furuseth var son til ein småbrukar. Sjølv var han sjåfør i 1937 og 1938. I 1939 fekk han seg arbeid på A/S Raufoss Ammunisjonsfabrikker, der han fyrst var tilsett i fabrikken og seinare arbeidde som maskinstillar og kontrollør.

Furuseth var aktiv i Arbeidarpartiet og medlem i heradsstyret i Vestre Toten i tida 1956-71. Han hadde gjennom åra ei mengd tillitsverv i Vestre Toten, i Oppland fylke og på nasjonalt nivå.

Hausten 1969 kneip Furuseth siste stortingsplassen frå Oppland fylke for Arbeidarpartiet. Sidan vart han attvald to gongar med god margin. Den fyrste fireårsperioden på Tinget var han medlem i Justiskomitéen, men etter attvalet i 1973 sat han i åtte år i Industrikomitéen.

## Kjelder
*Stortingsbiografi
Ole K. Flem

**Ole Rasmus Knutsson Flem** () var ein norsk gardbrukar, fiskar og stortingsmann frå Haram. Han representerte Møre fylke og partiet Venstre på Stortinget i tida 1922-36.

Flem var son til ein gardbrukar og fiskar på matrikkelgarden Flem. Han dreiv sjølv fiskje frå han var 14 år gammal, frå han var 19 år som førar på eigen båt. I 1899 gifta han seg og tok over farsgarden, og heldt fram med fiskje i sesongane.

Tida 1901 til 1921 hadde Flem fast plass i formannskapet i Haram, ordførar 1913-21. Ved stortingsvalet hausten 1921 stod han på fjerdeplass på Venstre si valliste i Møre fylke, høgt nok til å kome inn på Stortinget. Med attval dei fire neste stortingsvala, vart han sitjande på Tinget til 1936. Han var medlem 1922-24 i Næringskomite nr 2, 1925-30 i Næringskomite nr 1 og 1931-36 i Sjøfarts- og fiskerikomiteen, nestformann i sistnemnde 1934-36.

I 1919 var Flem medlem i ei departemental nemnd om stønad til fiskeria. Han var elles styremedlem i Møre Fylkes Ruteselskap og med i nemnda om eit trafikkdepartement av 1934. Frå 1934 var han styreformann i Reassuranseinstituttet for fiskefartøy. Lokalt var han styreformann for kraftverket på Flemsøya og for alderstrygda i Haram. Han var i si tid styremedlem (direktør) både i Haram sparebank og i Aalesund og Møre Privatbank.

## Kjelder
*Stortingsbiografi 

## Bakgrunnsstoff
*Gravminne
Thor Lund

**Thor Lund** () var ein norsk politikar frå Oslo. Han representerte Aust-Agder og Arbeidarpartiet på Stortinget frå 1969 til 1981. Lund var ordførar i Moland kommune i periodane 1962-71 og 1983-89.

Lund var brannkonstabel i Oslo frå 1946. I 1951 flytta han til Eydehavn i Aust-Agder, der han var mekanikar på Det norske nitridaktieselskap. Her var han aktiv både i fagforeininga, i partiarbeid og i kommune- og fylkespolitikken. Frå 1956 var han med i Stokken heradsstyre, varaordførar 1960-61. I 1962 vart han fyrste ordføraren i den nyskipa Moland kommune. Lund var då ordførar i Moland i åtte år.

Hausten 1969 vart Lund vald inn på Stortinget for Arbeidarpartiet. Fram til 30. mars 1971 var han med i Protokollkomiteen, deretter sat han i Sosialkomiteen frå 1971 til han forlet Stortinget i 1981. På Tinget var han særleg engasjert i sosialpolitikk, arbeidstakar-rettar, økonomi og rettferdig fordeling. Han var medlem av Nordisk råd i åtte år frå 1973 og var ein pådrivar for vidare politisering av det nordiske samarbeidet.

Frå 1983 til -89 var Lund atter ordførar i Moland. I denne perioden spelte han ei viktig rolle i å utvikle regionsamarbeidet i Aust-Agder. Han var medlem av formannskapet til 1991, det siste året for Moland kommune, før den i 1992 vart slått saman med Arendal kommune.

Lund var frå 1979 med i hovudstyret for Noregs vassdrags- og elektrisitetsvesen.

## Kjelder
*Stortingsbiografi
Martin J. Strand

**Johan Martin Jakobsson Strand** () var ein norsk gardbrukar og stortingsrepresentant frå Kvernes på Nordmøre. Han representerte partiet Venstre på Stortinget frå 1925 til han døydde.

Strand var son til ein gardbrukar. Han var elev ved Nordmøre amtsskole i Torvik i 1893, ved Gjermundnes landbruksskule i Vestnes i 1898, og ved Noregs landbrukshøgskule 1899-1901. Deretter var han gardsstyrar i eitt år, og så like lenge forpaktar av gard. Frå 1903 dreiv han eigen landbruksskole på Nordmøre i åtte år, frå 1907 på garden Bremnes i Bremsnes herad, som han åtte og dreiv til han døydde.

Frå 1912 var Strand i tillegg åstadskommissær i Bremsnes, og frå 1915 var han styremedlem (direktør) i Bremsnes Sparebank. Han var varaordførar i Bremnes i ni år, 1920-28.

Strand var medlem i den nasjonale Husmannskommisjonen av 1917, og seinare medlem i Skattelovkommisjonen av 1929. Frå 1925 møtte han på Stortinget frå Møre fylke, vald og seinare attvald for Venstre. Fram til 15. februar 1928 var han medlem, men då Johan Ludwig Mowinckel danna si andre regjering vart han flytta over i Finanskomiteen. Frå ny sesjon i 1931 var han med i Finans- og tollkomiteen, nestformann i komiteen 1934-35.

## Kjelder
*Stortingsbiografi
Torger Hovi

**Torger Hovi** () var ein norsk landbruksmann og politikar frå Øystre Slidre. Han representerte Oppland fylke og Arbeidarpartiet på Stortinget i tida 1961-73.

Hovi var son til ein gardbrukar. Han gjekk framhaldsskule og Valdres jordbruksskule åra 1924-25. Frå 1927 til 1950 arbeidde han som planleggar på landbrukskontoret i Øystre Slidre. Etter 1949 var han småbrukar i heimbygda.

Hovi var medlem i Øystre Slidre heradsstyre frå 1933 til 1962, varaordførar 1960-61. Dessutan var han formann frå 1945 i Oppland landbruksselskap, og frå 1956 for fylkeslandbruksstyret i Oppland. Begge desse leiarpostane hadde han til 1972. Åra 1949-56 var han med i Jordbrukskredittnemnda.

Hausten 1961 fekk Hovi fast plass på Stortinget, der han var medlem i Justiskomiteen til 1965. Etter attval i 1965 var han dei neste fire åra medlem i Kyrkje- og undervisningskomiteen. Den siste tingperioden hans, 1969-73, var han sekretær i Administrasjonskomiteen fram til 24. mars 1971, deretter medlem i Landbrukskomiteen til han takka for seg.

Hovi var formann i Valdres Mållag 1973-76.

## Kjelder
*Stortingsbiografi
Paul Dahlø

**Paul Martin Dahlø** () var ein norsk fiskar og politikar frå Frøya i Sør-Trøndelag som representerte Arbeidarpartiet, både som ordførar i Sør-Frøya og stortingsrepresentant frå Sør-Trøndelag.

Dahlø var son til ein fiskar. Han var sjølv fiskar frå 1899 til 1910 og deretter eitt år sjømann i utanriksfart. I 1911 tok han skipper-eksamen i Kristiansund og var fram til 1945 skipper på fiskebåtar som dreiv fiskje langs norskekysten.

Frå 1925 var Dahlø heradsstyrerepresentant i Sør-Frøya fram til 1955. Perioden 1934-41 var han ordførar i heradet, til dess han var avsett av okkupasjonsmakta. Han fekk tilbake ordførarposten i mai 1945 og sat i den til 1947. I mange år var han formann i fiskerinemnda i Sør-Frøya. Åra 1936-45 var han styremedlem i Norges Sildesalslag og deretter styremedlem i Norges Fiskarlag til 1951. I tida 1941-46 var han styreformann i Yrkesskolen for fiskere i Sør-Trøndelag.

Gjennom mange av mellomkrigsåra var Dahlø ein av dei fremste Arbeidarparti-politikarane i Sør-Trøndelag. Ved fleire stortingsval, så som i 1927, 1930 og 1936, var han nær å sikre seg tingplass, men enda som høvesvis 1. og 2. vararepresentant. Fyrst hausten 1945 fekk han fast sete på Stortinget frå Sør-Trøndelag. Etter to attval vart han verande på Tinget til 1957, då han var 72 år gammal. Heile tida var han medlem av Sjøfarts- og fiskerikomiteen.

## Kjelder
*
Bjørgum bru

**Bjørgum bru** er ei gang- og sykkelbru over  Istadelva og riksveg 13 i Voss kommune. Ho vart opna 8. juli 2015. 

Brua vart sett saman av fire seksjonar som vart bygde på bakken. Deretter vart seksjonane heiste på plass og kopla saman. Seksjonane vart heiste opp i to omgangar i løpet av to dagar. Dei to fyrste seksjonane vart heiste opp natt til 9. april 2015, og dei to siste seksjonane vart heiste opp neste dag. Riksvegen gjennom Bjørgum vart stengd i ni timar medan dette arbeidet pågjekk.

I tillegg til sjølve brureisinga omfatta prosjektet ein del anna arbeid. Mellom anna blei den gamle busstoppen oppgradert til ein større busstopp/bussterminal.
Fjellet Hjelmen

**Hjelmen** er ein 997 m høg fjelltopp på grensa mellom kommunane Heim i Trøndelag og Surnadal i Møre og Romsdal fylke . Toppen er det høgste punktet i tidlegare Halsa kommune.

Fjellet har kalkkrevjande fjellflora, og er vurdert som ein «lokalt viktig» naturtype.

## Referansar
Langbrynspottefugl

**Langbrynspottefugl** (*Mimus saturninus*) er ein av dei typiske spottefuglane i den biologiske slekta *[[Mimus]]*. Arten finst i sørlege og austlege Sør-Amerika.

## Skildring
Langbrynspottefuglen har kroppslengd i området 23,5 til 26 centimeter og vekt på rundt 55 til 70 gram. Oversida er brunleg, undersida er lys med tonar av gulbrunt. Andledet og panna er lys, med ei mørk augestripe og mørk krone som formar eit nært kvitt augebryn i mellom. Vengoversida er mørkare brun med utydelege kvite vengband. Dei ytre halefjørene har godt synlege kvite tuppar. Halen blir ofte halden halvvegs oppreist og verke iaugefallande. Beina er lange og gråsvarte, nebbet er svart. Der er mindre variasjonar i både fjørdrakt, nebb og kroppslengd blant underartane. 

Arten kan prestere eit repertoar av læte, og kan dessutan herme artar som vegvåk og sporvefalk.

Utbreiingsområdet er i sørlege og austlege Sør-Amerika: søraustlege Surinam, Brasil, Argentina, Uruguay, Paraguay og søraustlege Bolivia. Her føretrekker dei låglandshabitat utan tett skog, mellom skogkanten og ut på opne savannar. Dei kan treffast ved busetjingar og inne i parkar og hagar i byane. Dei beitar på bakken og tar det meste av insekt og anna smådyr, frø og småfrukt som bær. 

Para får kull på 3 til 4 egg som rugast i 12-15 dagar. Ungane held seg i reiret i opptil 15 dagar og blir deretter fora i ei veke. Nokre par får hjelp til å sute for ungane frå «hjelparar».

Populasjonen er ikkje estimert og er trudd å vere stabil. Arten er klassifisert som globalt livskraftig.

## Kjelder
;Referansar 

## Bakgrunnsstoff
Thor Knudsen

**Thor Haakon Knudsen** () var ein norsk pressemann frå Tønsberg og stortingsrepresentant for Høgre i tida 1977-89.

Knudsen var son til ein kommunearbeidar. Sjølv tok han examen artium i 1947 og arbeidde som journalist i Tønsberg Blad frå 1947 til 1956, bortsett frå den tida då han gjorde militærteneste i Tysklandsbrigaden 1948-49. I 1956 fekk han jobb i Høgres Pressebyrå, der han var stortingsmedarbeidar 1956-58, redaksjonssekretær 1958-68 og politisk redaktør 1968-70. Frå 1971 var han redaktør i Sandefjords Blad til han vart vald inn på Stortinget i 1977. Perioden 1971-80 var han styremedlem i Norsk Telegrambyrå.

Knudsen sokna til den konservative fløya i Høgre, med eit særleg sterkt engasjement i forsvars- og tryggingspolitikken. Han var 1970-71 statssekretær i Forsvarsdepartementet og representerte frå 1977 til 1989 Vestfold fylke på Stortinget. Alle tolv stortingsåra var han medlem i Forsvarskomitéen, som nestformann frå 1981 og Høgre sin forsvarspolitiske talsmann til 1989. Tida 1981-89 var han også president i Lagtinget, og sentralstyremedlem i Høgre. Som stortingsrepresentant var han delegat til KSSE-konferansene i 1977, 1981 og 1985.

Knudsen var styremedlem i interessegruppa Folk og Forsvar frå 1971 til 1991, dei siste elleve åra som formann. Perioden 1977-89 var han styremedlem i Den norske Atlanterhavskomité, og 1989-95 president i Norges Forsvarsforening.

## Kjelder
*Stortingsbiografi
Aserbajdsjan under dei paralympiske sommarleikane 2012

**[[Aserbajdsjan]]** deltok med 21 utøvarar i **[[Paralympiske sommarleikar 2012]]** i London i Storbritannia. Troppen tok 12 medaljar og kom på 27.-plass på medaljestatistikken under leikene.

## Medaljevinnarar

## Sjå òg
* Dei paralympiske leikane

## Bakgrunnsstoff
* Resultater hos paralympic.org
Ha Seok-jin

**Ha Seok-jin** () er ein koreansk filmskodespelar.

## Filmografi
### Film
* 2006: See You After School
* 2006: Sexy Teacher
* 2007: Unstoppable Marriage
* 2008: Summer Whispers
* 2016: Like for Likes

### TV-serie
* 2005: Sad Love Story
* 2005: Princess Lulu
* 2006: Dr. Kkang
* 2006: Korea Secret Agency
* 2007: If in Love... Like Them
* 2007: Hello! Miss
* 2007: Drama City
* 2008: I am Happy
* 2009: What's for Dinner?
* 2010: The Great Merchant
* 2010: Once Upon a Time in Saengchori
* 2011: Can't Lose
* 2011: If Tomorrow Comes
* 2012: Standby
* 2012: Childless Comfort
* 2013: Shark
* 2013: Thrice Married Woman
* 2014: Legendary Witches
* 2015: D-Day
* 2016: Iron Lady
* 2016: Drinking Solo
* 2016: 1% of Anything
* 2017: Radiant Office

## Bakgrunnsstoff
Nils Hjelmtveit

**Nils Hjelmtveit** () var ein norsk skulemann og politikar frå Alversund i Hordaland. Han var kyrkje- og undervisningsminister i Nygaardsvold-regjeringa i perioden 1935-45.

Far til Hjelmtveit var gardbrukar og i si tid ordførar i Alversund herad. Sjølv gjekk han eit kurs på amtsskulen i Nordhordland, før han i 1910 reiste til Stord der han tok lærareksamen i 1913. Same året flytta han til Eydehavn i Aust-Agder, då han fekk lærarstilling ved Eydehavn skule. Fem år seinare vart han tilsett som styrar ved den same skulen.

Hjelmtveit var medlem i Stokken heradsstyre frå 1920 til -37, ordførar 1923-28 og 1931-33. I hans tid som ordførar innførte kommunen forskotsskatt, og Stokken kommune var den fyrste kommunen som innførte forskotsskatt på løn.

Ved stortingsvalet hausten 1924 vart Hjelmtveit vald inn på Stortinget for Arbeidarpartiet og valkrinsen Aust-Agder. Han vart attvald hausten 1927, men takka nei til attval i 1930. Alle seks sesjonane var han med i Næringskomite nr 2, som nestformann i perioden 1928-30. Han var også medlem av Skattelovkommisjonen av 1929.

Hjelmtveit var ein nær venn av Johan Nygaardsvold. Då Nygaardsvold danna regjering våren 1935 kravde han at Hjelmtveit måtte vere med. Som statsråd i Kyrkje- og undervisningsdepartementet «markerte ikke Hjelmtveit seg med storslagne ideologiske fremstøt, men gjennom... praktiske skolereformer.» Få av framlegga hans var kontroversielle. «Hans rettesnor var alltid ikke å gå fortere frem enn at en i nedgangstider maktet å bevare det som var gjennomført.» På eitt felt fekk han derimot motbør, og særleg frå eigne rekker i arbeidarrørsla. Hans ynskje om å byggje ut framhaldsskulen som eit grunnlag for yrkesskulen og eit alternativ for teorisvakare elevar, vart seinare parkert, til fordel for den allmennfagleg orienterte niårige skulen.

Etter verdskrigen var Hjelmtveit fylkesmann i Aust-Agder frå desember 1945 til 1961. Perioden 1957-69 var han styreformann i Norsk rikskringkasting.

Han gav i 1969 ut memoarboka *Vekstår og vargtid*.

## Kjelder

* Norsk biografisk leksikon
*
Thor Gystad

**Thor Gystad** () var ein norsk jarnbanemann og politikar frå Ullensaker. Han representerte Akershus fylke og Arbeidarpartiet på Stortinget åra 1969-81.

Gystad var son til ein jarnbanemann. Etter middelskuleeksamen i 1936 gjekk han ut av Jernbaneskolen i 1939. Sidan arbeidde han i Norges Statsbaner som telegrafist i ti år, til han heldt fram som jarnbaneekspeditør 1949-55 og jarnbanefullmektig 1955-69. 

Frå 1952 var Gystad medlem i Ullensaker heradsstyre i samanhengande 20 år, ordførar 1960-69. Åra 1964-69 sat han også som ordførar i Akershus fylkeskommune. Hausten 1969 rykte han inn på Stortinget for Arbeidarpartiet og vart attvald 1973 og 1977. På Tinget var han dei fire fyrste sesjonane medlem i Finanskomiteen, deretter medlem 1973-81 i Samferdslekomiteen.

Gystad var formann 1972-75 i Bilavgiftsutvalet av 1972, og 1981-84 i Personbilutvalet. Valperioden 1980-83 vart han på ny vald til kommunestyremedlem for Arbeidarpartiet i Ullensaker. 

## Kjelder
*
Langhalespottefugl

**Langhalespottefugl** (*Mimus longicaudatus*) er ein av dei typiske spottefuglane i den biologiske slekta *[[Mimus]]*. Arten lever langs stillehavskysten i Ecuador og Peru i Sør-Amerika.

## Skildring
Denne spottefuglen er den største arten i slekta *Mimus*, opptil 29,5 centimeter og han veg i gjennomsnitt opp mot 70 gram. I hovudsak er fjørdrakta brungrå, fjørene er mørkare inn mot fjørskafta og drakta kan derfor ha et strekete preg. Dei har ei tydeleg lys augebrynstripe og ei lang mørk augestripe bak mot ein svart lapp, kinn og strupe er lyse òg er delt av ei markert mørk mustajestripe. Halen er særs lang og halefjørene, unntatt dei sentrale fjørene, har kvit tupp. Buken blir gradvis lysare mot undergumpen. Både beina og nebbet er mørke. Underartane varierer litt i storleik, *M. l. albogriseus* i sørvestre Ecuador er lysare og langt meir grå enn nominatforma. 

Songen er høg og langvarig utan spesielle karakteristikkar. I motsetnad til mange andre i denne familien er ikkje langhalespottefuglen kjent for å herme.

Utbreiingsområdet er frå Manabíprovinsen i Ecuador sørover på ei stripe langs kysten til og med Ica-regionen og inn i Arequipa i Peru. Innover i Marañón-dalen i La Libertad-regionen hekkar han opptil 2450 moh. Dette er tørre område med kratt eller sparsam vegetasjon eller kystørken. Han kan treffast i oppdyrka jordbruksområde. Langhalespottefuglen er  altetande og et frukt og bær og virvellause dyr, inkludert marine artar.

På Santa Elena-halvøya i Ecuador varar hekkesesongen  frå desember til juli. Kvart kull er på 3 eller 4 egg, 3-4 egg, rugetida er nær 2 veker og ungane er i reiret i ytterlegare 2 veker.

Korkje storleiken på populasjonen eller utviklingstrenden til langhalespottefuglen er estimert, men arten er klassifisert som globalt livskraftig.

## Kjelder
;Referansar 

## Bakgrunnsstoff
Hilde Buer

**Hilde Buer** () er ein norsk sivilagronom, bonde og forfattar. Ho er fødd i Bergen og vaks opp i Os. Buer har m.a. jobba som marknadssjef i Stormøllen og som fylkesjordsjef i Hordaland. I 1999 flytta ho til øya Grøneng i Flora kommune og starta med villsaudrift, og i 2014 flytta Buer til Værlandet i Askvoll kommune.

I 2011 gav Buer ut «Villsauboka», som både er ei lærebok og ei oppslagsbok. I boka kan ein mellom anna lese om kva som særpregar villsauen, og korleis ein kan få mest mogleg ut av sauehaldet gjennom samspelet med dyra. 
  
I tillegg til å vere forfattar, held Buer kurs og føredrag innan villsaudrift. Ho var med å starta Noregs Villsaulag, er medlem av Genressursutvalg for husdyr og er ein av landets fremste ekspertar på villsau.
Buer og Anders Braanaas vart i 2014 tildelt «Økopris Vestlandet». Dette er ein økopris frå Oikos (Økologisk Norge) som årleg vert delt ut til verksemder eller enkeltpersonar som har gjort ein særleg innsats for å fremje økologisk landbruk, forbruk og utvikling. 

## Bibliografi
### Bøker
*

### Filmar
*

## Kjelder
*Askvoll kommune
* Selja forlag

## Bakgrunnsstoff
* Sørværet Villsau
Life av Elvis Presley

«**Life**» er ein song frå 1971 av Elvis Presley. Han vart skriven av Shirl Milete. Presley spelte inn songen 6. juni 1970. Singelen låg sju veker inne på Billboard's Hot 100-lista, og nådde 53. plassen. Singelen nådde òg åttandeplassen på Easy Listening-lista og 34. plassen på Country-lista. Songen var A-sida til «Only Believe», men vart først gjeven ut på albumet «Love Letters from Elvis».

## Bakgrunnsstoff
*